*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_\_**

din \_\_\_\_\_\_\_\_\_\_\_\_\_\_\_ 2018

Chişinău

**cu privire la organizarea şi funcţionarea**

**Inspectoratului General al Poliţiei de Frontieră**

În conformitate cu art.5 alin.(2) din Legea nr.283 din 28 decembrie 2011 cu privire la Poliţia de Frontieră (Monitorul Oficial al Republicii Moldova, 2012, nr.76 – 80, art.245), precum şi în temeiul art. 7 lit. b) din Legea nr. 136 din 07 iulie 2017 cu privire la Guvern (Monitorul Oficial al Republicii Moldova, 2017, nr.252, art.412) şi art.15 alin. (1) din Legea nr. 98 din 04 mai 2012 privind administraţia publică centrală de specialitate (Monitorul Oficial al Republicii Moldova, 2012, nr.160 – 164, art.537),

**Guvernul HOTĂRĂŞTE:**

**1.** Se aprobă:

**1)** Regulamentul cu privire la organizarea şi funcţionarea Inspectoratului General al Poliţiei de Frontieră, conform anexei nr.1;

**2)** Structura Inspectoratului General al Poliţiei de Frontieră, conform anexei nr.2;

**3)** Organigrama Inspectoratului General al Poliţiei de Frontieră, conform anexei nr.3.

**4)** Lista subdiviziunilor din subordinea Inspectoratului General al Poliţiei de Frontieră, conform anexei nr.4.

**5)** Modificările şi completările la unele hotărâri ale Guvernului, conform anexei nr.5.

**2.** Se stabileşte efectivul-limită al Inspectoratului General al Poliţiei de Frontieră în număr de 266 unităţi, cu un fond anual de retribuire a muncii conform legislației în vigoare.

**Prim-ministru Pavel FILIP**

Contrasemnează:

Ministrul afacerilor interne Alexandru JIZDAN

Ministrul finanţelor Octavian ARMAȘU

Anexa nr.1

la Hotărîrea Guvernului

nr.\_\_\_ din \_\_\_\_\_\_\_\_\_\_\_

**REGULAMENTUL**

**cu privire la organizarea şi funcţionarea**

**Inspectoratului General al Poliţiei de Frontieră**

**I. DISPOZIŢII GENERALE**

**1.** Prezentul Regulament stabileşte misiunea**,** funcţiile de bază, atribuţiile principale, drepturile generale, precum şi modul de organizare şi funcţionare a Inspectoratului General al Poliţiei de Frontieră (în continuare –Inspectorat).

**2.** Inspectoratul este autoritatea administrativă din subordinea Ministerului Afacerilor Interne, care exercită atribuţiile şi implementează politica statului în domeniul managementului integrat al frontierei de stat, al combaterii migraţiei ilegale şi a criminalităţii transfrontaliere.

**3.** În activitatea sa, Inspectoratul se conduce de Constituţia Republicii Moldova, Legea nr.283 din 28 decembrie 2011 cu privire la Poliţia de Frontieră, Legea nr.215 din 4 noiembrie 2011 cu privire la frontiera de stat, Legea nr.288 din 16 decembrie 2016 privind funcţionarul public cu statut special din cadrul Ministerului Afacerilor Interne, de alte acte legislative, decretele Preşedintelui Republicii Moldova, ordonanţele, hotărârile şi dispoziţiile Guvernului, tratatele internaţionale la care Republica Moldova este parte, de ordinele și dispozițiile ministrului afacerilor interne, precum şi de prevederile prezentului Regulament.

**4.** Inspectoratul este persoană juridică de drept public, dispune de ştampilă cu imaginea Stemei de Stat a Republicii Moldova şi denumirea sa în limba de stat, conturi trezoreriale şi antet de modelul stabilit.

**5.** Sediul Inspectoratului se află în municipiul Chişinău.

**II. MISIUNEA, ŞI FUNCŢIILE DE BAZĂ**

**6.** Inspectoratul are misiunea de a asigura implementarea politicilor publice în domeniile prevăzute la art. 6 din Legea nr. 283 din 28.12.2011cu privire la Poliţia de Frontieră, precum şi de a asigura gestionarea integrată a frontierei Republicii Moldova, în vederea realizării unui control eficient al acesteia prin soluționarea provocărilor legate de riscurile şi ameninţările susceptibile să compromită securitatea națională, contribuind astfel la combaterea criminalității transfrontaliere, asigurând un nivel ridicat de securitate cu respectarea deplină a drepturilor fundamentale, și garantând, în același timp, libera circulație a persoanelor.

**8.** Funcţiile de bază a Inspectoratului sunt:

1. monitorizarea şi evaluarea în cadrul Poliţiei de Frontieră a nivelului implementării politicilor publice în domeniile de competență;
2. conducerea şi controlul activității subdiviziunilor din subordine;
3. asigurarea, în colaborare cu alte autorităţi ale administraţiei publice, cu atribuții în domeniul managementului integrat al frontierei de stat, securității frontierei de stat a Republicii Moldova şi inviolabilității teritoriului Republicii Moldova;
4. asigurarea securității statului prin prevenirea, contracararea, constatarea şi investigarea, în limitele competenţei, a migraţiei ilegale, contrabandei, traficului de fiinţe umane, traficului de arme şi muniţii, de substanţe şi deşeuri radioactive, substanţe narcotice, psihotrope şi a precursorilor, obiecte de artă, obiecte de valoare istorică și arheologică, obiecte de proprietate intelectuală, de specii de animale și soiuri de plante pe cale de dispariție, precum şi a trecerii frontierei de stat a persoanelor ce fac parte din organizaţiile sau grupările teroriste;
5. asigurarea facilitării traficului internaţional de mărfuri, circulaţiei persoanelor, precum şi colaborării transfrontaliere.

**III. ATRIBUŢIILE PRINCIPALE ŞI DREPTURILE GENERALE**

**9.** Inspectoratul, reieşind din misiunea şi funcţiile ce-i revin, exercită următoarele atribuţii:

1. participă, la elaborarea documentelor de politici~~;~~
2. iniţiază, prin intermediul Ministerului Afacerilor Interne, elaborarea proiectelor de acte normative, în limitele competenţei şi în conformitate cu atribuţiile şi domeniile de activitate.
3. pune în aplicare şi executare prevederile actelor normative*,* a tratatelor internaţionale la care Republica Moldova este parte, precum şi realizează documentele de politici în limitele competenţelor și asigură raportarea pe marginea acestora;
4. asigură dezvoltarea strategică a Poliției de Frontieră, organizează managementul financiar și control, precum și implementează sistemul de management al calității în cadrul Inspectoratului și subdiviziunilor din subordine;
5. conduce, coordonează şi exercită controlul activităţii subdiviziunilor prevăzute în anexa nr.4 la prezenta hotărâre;
6. asigură, în condițiile legii, acordarea asistenţei medicale gratuite poliţiştilor de frontieră în orice instituţie medico-sanitară din Republica Moldova, din contul Poliţiei de Frontieră;
7. efectuează managementul riscului în activitatea de control al frontierei de stat;
8. coordonează eliberarea vizelor în cazuri de excepţie, la punctele de trecere a frontierei de stat;
9. organizează activitatea de asigurare a securității aeronautice, în punctele de trecere aeriene a frontierei de stat, și a ordinii publice;
10. determină şi marchează limitele fâșiei de protecţie a frontierei de stat, precum și limitele zonei de frontieră;
11. efectuează urmărirea penală în privinţa infracţiunilor atribuite în competență, a celor conexe, precum şi a infracţiunilor constatate de către angajaţii Poliţiei de Frontieră în legătură cu exercitarea atribuţiilor de serviciu sau date în competenţă prin ordonanța procurorului; stabileşte şi întreprinde, în limitele competenţei, măsuri de prevenire a infracţiunilor transfrontaliere;
12. asigură legalitatea procesului de constatare şi examinare a contravenţiilor atribuite în competenţa Poliției de Frontieră, uniformizează practica contravenţională în cadrul Poliţiei de Frontieră şi ţine evidenţa contravențiilor și persoanelor care le-au comis;
13. efectuează constatările tehnico-științifice și expertizele judiciare în limita proceselor care derivă din domeniile de competență a Poliţiei de Frontieră, gestionează colecțiile de specimene a documentelor autentice și a documentelor falsificate;
14. organizează şi realizează activitatea specială de investigaţii în domeniile de competenţă a Poliţiei de Frontieră;
15. dispune interdicţii şi instituie consemne la frontieră, conform legislaţiei în vigoare, în privinţa persoanelor, documentelor sau mijloacelor de transport, asigură evidenţa, inclusiv automatizată, a acestora;
16. instituie, gestionează și dezvoltă sisteme informaționale proprii pentru colectarea, prelucrarea, stocarea, actualizarea și analiza datelor despre persoanele fizice și mijloacele de transport care traversează frontiera de stat a Republicii Moldova, efectuează interconectarea acestora cu alte sisteme informaționale;
17. implementează în limita competenţei Regulamentul Sanitar Internaţional în acest sens asigură, în comun cu autorităţile abilitate, respectarea condiţiilor sanitaro-igienice la trecerea frontierei de stat, de către persoane și mijloace de transport, stabileşte cazurile în care se refuză autorizarea trecerii frontierei de stat pe motive medicale şi/sau epidemiologice, dispune întreprinderea de măsuri în caz de pericol a răspândirii de epidemii;
18. asigură planificarea şi proiectarea structurală, elaborarea statelor de organizare a Inspectoratului şi a subdiviziunilor stabilite în anexa nr. 4 la prezenta hotărâre;
19. implementează şi realizează programe de management al resurselor umane prin selectarea şi verificarea candidaţilor la angajarea în serviciu, instruirea profesională iniţială şi continuă a personalului cu statut special, dezvoltarea carierei și recalificarea resurselor umane;
20. efectuează evaluarea inițială psihologică şi medicală la selectarea candidaților pentru angajare și evaluarea periodică psihologică şi a capacităţii vitale a personalului, în cadrul comisiei medicale de specialitate instituite în cadrul Poliţiei de Frontieră, precum şi acordă asistenţă psihologică continuă;
21. constată vechimea în muncă pentru plata sporului la salariu, indemnizaţiei unice la încetarea raportului de serviciu precum şi stabilirea pensiei;
22. asigură securitatea internă a Poliției de Frontieră şi disciplina de serviciu;
23. asigură respectarea regimului secret în cadrul Poliţiei de Frontieră;
24. gestionează patrimoniul Poliţiei de Frontieră şi asigură dezvoltarea şi consolidarea bazei tehnico-materiale;
25. asigură funcţionarea sistemului de monitorizare continuă cu mijloace tehnice de supraveghere şi control a frontierei de stat, gestionează sistemul de transmisiuni şi este administratorul la nivel naţional al sistemului de telecomunicaţii radio în standard “TETRA”;
26. înaintează Ministerului Afacerilor Interne propuneri privind necesităţile de întreţinere şi dezvoltare a Poliţiei de Frontieră la elaborarea bugetului de stat;
27. dezvoltă cooperarea cu autorităţile de frontieră străine, în acest sens participă în modul stabilit la încheierea tratatelor internaţionale și conduce activitatea reprezentanţilor de frontieră;
28. asigură creșterea eficienței, eficacității și durabilității asistenței externe acordate Poliției de Frontieră de către organizațiile internaționale și partenerii de dezvoltare, în vederea securizării frontierei de stat;
29. îndeplineşte alte atribuţii stabilite de actele normative.

**10.** Inspectoratul în exercitarea atribuţiilor ce-i revin este în drept:

1. să elaboreze proiecte de dezvoltare în domeniile de competenţă;
2. să realizeze, în limitele competenţei, controlul şi să solicite respectarea legislaţiei cu privire la frontiera de stat de către persoane fizice şi juridice, în caz de necesitate, să întocmească şi să înainteze materialele necesare sau sesizări autorităţilor competente în vederea lichidării încălcărilor depistate;
3. să solicite şi să primească de la organele centrale de specialitate ale administraţiei publice, autorităţilor publice locale, persoanele fizice şi juridice, informaţii şi/sau asistenţa necesară îndeplinirii atribuţiilor sale;
4. să beneficieze, în condiţiile legii, de acces la resursele informaţionale ale altor autorităţi publice şi/sau deţinători privaţi de baze de date cu caracter personal;
5. să coordoneze, implementeze, monitorizeze şi beneficieze de programe şi proiecte de asistenţă externă;
6. să efectueze, în mod centralizat, o parte din cheltuielile prevăzute pentru întreţinerea subdiviziunilor Poliţiei de Frontieră.
7. să delege, în caz de necesitate, în mod discreţionar, unele funcţii subdiviziunilor stabilite în anexa nr. 4 la prezenta hotărâre dacă acest fapt nu contravine legislaţiei;
8. să abroge acte ce contravin legislaţiei emise de subdiviziunile stabilite în anexa nr. 4 la prezenta hotărâre;
9. să înainteze, în conformitate cu legislaţia, acţiuni în regres împotriva personalului Poliţiei de Frontieră care au cauzat prejudicii proprietăţii publice şi bugetului de stat;
10. să solicite accesul şi să obţină gratuit, prin intermediul platformei de interoperabilitate, informaţii statistice, financiare, fiscale, economice, juridice şi de altă natură;
11. să exercite alte drepturi conform actelor normative.

**IV. ORGANIZAREA ACTIVITĂŢII**

**11.** Inspectoratul este condus de şef, numit și eliberat în/din funcţie de către Guvern, la propunerea ministrului afacerilor interne, pe un termen de 5 ani, cu posibilitatea numirii acestuia pe un nou termen.

**12.** Şeful Inspectoratului este asistat de doi şefi adjuncţi numiţi în funcție, în bază de concurs și eliberați din funcţie de ministrul afacerilor interne, la propunerea şefului Inspectoratului.

**13.** Şefii adjuncţi ai Inspectoratului exercită coordonarea sectorului de activitate atribuit în competenţă de şeful Inspectoratului.

**14.** În cazul lipsei şefului Inspectoratului, atribuţiile acestuia sunt exercitate de unul din şefii adjuncţi ai Inspectoratului.

**15.** Activitatea Inspectoratului se exercită planificat, în baza planului elaborat în conformitate cu documentele de politici în domeniu şi în concordanţă cu atribuţiile stabilite de actele normative în vigoare. Planificarea activităţii Inspectoratului se coordonează cu secretarul de stat al Ministerului Afacerilor Interne (în domeniul managementului integrat al frontierei de stat, migrației și azilului, evidenței populației și cetățeniei) şi se aprobă de către ministrul afacerilor interne.

**16.** Direcţiile de bază ale activităţii subdiviziunilor Poliţiei de Frontieră sunt determinate de către şeful Inspectoratului în conformitate cu funcţiile, atribuţiile şi drepturile prevăzute de prezentul Regulament şi actele normative în vigoare care reglementează activitatea Poliţiei de Frontieră.

**17.** Subdiviziunile Inspectoratului au competenţe şi îşi exercită activitatea în conformitate cu atribuţiile stabilite prin regulamentele de organizare și funcționare, aprobate de către şeful Inspectoratului.

**18.** Sarcinile curente sunt repartizate spre executare, de către şeful Inspectoratului sau şeful adjunct responsabil de domeniul respectiv, în funcţie de competenţele stabilite pentru subdiviziunile respective.

**19.** Şeful Inspectoratului, în limitele competenţei, reprezintă Inspectoratul în relaţiile cu autorităţile administraţiei publice, societatea civilă, persoanele fizice şi juridice, organizaţiile internaţionale, precum şi autorităţile similare din alte ţări.

**20.** În vederea exercitării funcţiilor şi atribuţiilor stabilite în sarcina Inspectoratului, prin prezentul Regulament şi alte acte legislative şi normative în vigoare, şeful acestuia emite ordine şi dispoziţii.

**21.** Şeful Inspectoratului are următoarele atribuţii:

1. aprobă regulamentele de organizare și funcționare, şi schemele de încadrare ale subdiviziunilor prevăzute în anexa nr.4 la prezenta hotărâre;
2. aprobă sau modifică statul de personal al Poliţiei de Frontieră, în limitele fondului de retribuire a muncii şi ale efectivului-limită stabilit de Guvern;
3. administrează, în calitate de ordonator principal de credite, mijloacele financiare şi bunurile aflate în gestiunea Poliţiei de Frontieră;
4. stabileşte priorităţile de finanţare şi utilizare a mijloacelor financiare cât şi a resurselor tehnico-materiale, planifică repartizarea alocațiilor de cheltuieli și venituri pentru fiecare subdiviziune a Poliţiei de Frontieră la nivel de activități pe programe și subprograme;
5. aprobă, în conformitate cu cerinţele actelor normative în vigoare, după coordonarea cu Ministerul Afacerilor Interne, reguli de salarizare a Poliţiei de Frontieră;
6. acordă împuterniciri de reprezentare personalului Poliţiei de Frontieră;
7. acordă concedii, ajutoare materiale şi determină cuantumul indemnizaţiei corpului de ofiţeri din cadrul Inspectoratului şi şefilor subdiviziunilor subordonate;
8. exercită atribuţii în conformitate cu art.51 din Legea 283 și altele ce rezultă din cadrul normativ existent.

**22.** Pentru exercitarea unor sarcini de importanţă majoră, asigurarea unor activităţi ce ţin de examinarea şi adoptarea unor decizii colegiale în diverse domenii de activitate a Inspectoratului, precum şi în cazurile expres prevăzute în actele normative, prin ordinul şefului acestuia pot fi instituite comisii şi grupuri de lucru, permanente sau ad-hoc, în cadrul cărora pot fi antrenaţi specialişti din diferite domenii. Activitatea comisiilor şi grupurilor de lucru se efectuează în conformitate cu regulamentul acestora, aprobat prin ordinul şefului Inspectoratului.

**23.** Subdiviziunile regionale a Poliţiei de Frontieră şi Centrul de Excelenţă în Securitatea Frontierei, indicate în anexa nr.4 la prezenta hotărîre, sunt subordonate Inspectoratului şi constituie organe cu statut de persoane juridice de drept public.

**24.** Subdiviziunile Inspectoratului, menţionate în anexa nr.4 al prezentului Regulament, activează conform regulamentelor aprobate de către Inspectorat, sînt finanţate de la bugetul de stat prin intermediul acestuia, dispun de ştampile cu imaginea Stemei de Stat a Republicii Moldova şi de conturi trezoreriale.

**V.FINANȚAREA ȘI ASIGURAREA ACTIVITĂȚII**

**25.** Finanţarea Inspectoratului se face din bugetul de stat şi din alte surse conform legislaţiei.

**26.** Patrimoniul Inspectoratului şi subdiviziunilor acestuia stabilite în anexa nr. 3 la prezenta hotărâre, face parte din domeniul public şi din domeniul privat al statului şi este gestionat în conformitate cu prevederile prezentului Regulament şi altor acte normative în vigoare.

Anexa nr.2

la Hotărîrea Guvernului

nr.\_\_\_\_ din \_\_\_\_\_\_\_\_\_\_

**STRUCTURA ORGANIZATORICĂ
a Inspectoratului General al Poliţiei de Frontieră**

ConducereaDirecţia generală control al frontiereiDirecţia generală management operaţionalDirecţia generală resurse umaneDirecţia urmărire penalăDirecţia investigaţii specialeDirecţia management strategic, programe și proiecte de asistență externă

Direcţia juridică şi practică contravenţională Direcţia expertiză a documentelor

Direcția analiza riscurilor

Direcţia relații internaţionale și integrare europeanăDirecţia inspecţie efectiv

Direcţia management logistic şi achiziţiiDirecţia economie şi finanţeSecretariat (cu statut de direcţie)

Secţia audit internSecţia informare și relaţii publice

Serviciul protecţie a informaţiei atribuite la secret de stat

Anexa nr.3

la Hotărîrea Guvernului

nr.\_\_\_ din \_\_\_\_\_\_\_\_\_\_\_



Anexa nr.4

la Hotărîrea Guvernului

nr.\_\_\_ din \_\_\_\_\_\_\_\_\_\_\_

**LISTA
subdiviziunilor din subordinea**

**Inspectoratului General al Poliţiei de Frontieră**

Centrul de Excelență în Securitatea Frontierei

Centrul de asigurarea tehnico-materială și întreținere a imobilelor

Direcţia regională Nord
Direcţia regională Vest
Direcţia regională Sud

Direcţia regională Est

 Sectorul Poliţiei de Frontieră Aeroportul Internaţional Chişinău

Anexa nr.5

la Hotărîrea Guvernului

nr.\_\_\_ din \_\_\_\_\_\_\_\_\_\_\_

**1.** Hotărîrea Guvernului nr.778 din 27 noiembrie 2009 „Cu privire la aprobarea Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia” (Monitorul Oficial al Republicii Moldova, 2009, nr. 173, art. 856), cu modificările şi completările ulterioare, se modifică după cum urmează:

la punctul 2, cifra „17757” se substituie cu cifra „18009”.

**2.** Hotărîrea Guvernului nr. 434 din 19 iunie 2012 Cu privire la Poliţia de Frontieră (Monitorul Oficial al Republicii Moldova, 2012, nr. 131-134, art. 485), cu modificările şi completările ulterioare, se modifică după cum urmează:

1) la punctul 1 aliniatele doi, trei, patru şi şase, precum şi anexele nr.1, nr.2, nr.3 şi nr. 5 se abrogă;

2) la punctul 2 cifra „3496” se substituie cu cifra „3748”;

**3.** Sintagma „Departamentul Poliției de Frontieră” se substituie cu sintagma „Inspectoratul General al Poliției de Frontieră”, la modul și forma gramaticală corespunzătoare, pe tot parcursul textului următoarelor Hotărâri ale Guvernului:

1) Hotărîrea Guvernului nr.297 din 11 mai 2017 pentru implementarea Legii nr.215 din 4 noiembrie 2011 cu privire la frontiera de stat a Republicii Moldova (Monitorul Oficial al Republicii Moldova, 2017, nr.155 - 161, art.374);

2) Hotărîrea Guvernului nr.164 din 19 februarie 2016 pentru aprobarea Regulamentului cu privire la activitatea reprezentanților de frontieră (Monitorul Oficial al Republicii Moldova, 2016, nr.44 – 48, art.193);

3) Hotărîrea Guvernului nr.902 din 31 decembrie 2015 cu privire la Consiliul Național pentru Managementul Integrat al Frontierei de Stat (Monitorul Oficial al Republicii Moldova, 2016, nr.2 – 12, art.7);

4) Hotărîrea Guvernului nr.429 din 07 iulie 2015 pentru aprobarea Regulamentului cu privire la Sistemul de coordonare a securității frontaliere (Monitorul Oficial al Republicii Moldova, 2015, nr.185 – 189, art.485);

5) Hotărîrea Guvernului nr.752 din 20 septembrie 2013 pentru aprobarea Regulamentului privind echipele mobile ale Poliției de Frontieră și completarea Hotărîrii Guvernului nr.357 din 13 mai 2009 (Monitorul Oficial al Republicii Moldova, 2013, nr.212, art.854);

6) Hotărîrea Guvernului nr.50 din 15 ianuarie 2013 pentru aprobarea Regulamentului cu privire la eliberarea vizelor(Monitorul Oficial al Republicii Moldova, 2013, nr.10 – 14, art.73);

7) Hotărîrea Guvernului nr.1009 din 28 decembrie 2012 pentru aprobarea Regulamentului cu privire la modul de participare a Poliției de Frontieră la misiuni și operațiuni internaționale (Monitorul Oficial al Republicii Moldova, 2013, nr.1 – 5, art.17);

8) Hotărîrea Guvernului nr.319 din 28 aprilie 2010 pentru aprobarea Regulamentului cu privire la aplicarea Acordului între Guvernul Republicii Moldova şi Guvernul României privind micul trafic de frontieră (Monitorul Oficial al Republicii Moldova, 2010, nr.66 – 67, art.390);

9) Hotărîrea Guvernului nr.778 din 27 noiembrie 2009 cu privire la aprobarea Regulamentului privind organizarea și funcționarea Ministerului Afacerilor Interne, structurii şi efectivului-limită ale aparatului central al acestuia(Monitorul Oficial al Republicii Moldova, 2009, nr.173, art.856);

10) Hotărîrea Guvernului nr.40 din 26 ianuarie 2009 privind unele măsuri de realizare a Legii nr.178-XVI din 10 iulie 2008 cu privire la Aeroportul Internaţional Liber „Mărculeşti” (Monitorul Oficial al Republicii Moldova, 2009, nr.16 – 18, art.65);

11) Hotărîrea Guvernului nr.974 din 12 august 2008 pentru aprobarea Regulamentului privind desfăşurarea activităţilor de instalare, operare, gestionare, mentenanţă şi/sau lichidare a reţelelor de comunicaţii electronice la frontiera de stat a Republicii Moldova(Monitorul Oficial al Republicii Moldova, 2008, nr.157 – 159, art.979);

12) Hotărîrea Guvernului nr.834 din 07 iulie 2008 cu privire la Sistemul informaţional integrat al Poliţiei de Frontieră (Monitorul Oficial al Republicii Moldova, 2008, nr.125 – 126, art.841);

13) Hotărîrea Guvernului nr.186 din 20 februarie 2008 pentru aprobarea Regulamentului cu privire la modul de stabilire şi plată a indemnizaţiei lunare militarilor, ofiţerilor de informaţii şi securitate, efectivului de trupă şi corpului de comandă angajaţi prin contract din organele apărării naţionale, securităţii statului şi ordinii publice, conform totalurilor activităţii unităţii în care sînt angajaţi (Monitorul Oficial al Republicii Moldova, 2008, nr.42 – 44, art.253);

14) Hotărîrea Guvernului nr.650 din 12 iunie 2006 privind salarizarea militarilor, efectivului de trupă şi corpului de comandă angajaţi în serviciul organelor apărării naţionale, securităţii statului şi ordinii publice (Monitorul Oficial al Republicii Moldova, 2006, nr.91 – 94, art.692);

15) Hotărîrea Guvernului nr.333 din 18 martie 2002 pentru aprobarea Concepţiei sistemului informaţional automatizat „Registrul de stat al populaţiei” şi Regulamentului cu privire la Registrul de stat al populaţiei (Monitorul Oficial al Republicii Moldova, 2002, nr.43 – 45, art.409);

16) Hotărîrea Guvernului nr.1104 din 28 noiembrie 1997 cu privire la modul de efectuare a expertizei juridice şi înregistrării de stat a actelor normative departamentale (Monitorul Oficial al Republicii Moldova, 1998, nr.6 – 7, art.10);

17) Hotărîrea Guvernului nr. 434 din 19 iunie 2012 „Cu privire la Poliţia de Frontieră” (Monitorul Oficial al Republicii Moldova, 2012, nr.131-134 art.485);